Father In Law Murdered Of Daughter In Law In Saharanpur Of Uttar Pradesh - यूपी: ससुर ने बहू को गला घोंटकर मार डाला, हत्या से पहले महिला ने पुलिस को किया था फोन - Amar Ujala Hindi News Live
Home › Uttar Pradesh › Meerut › Father in law murdered of daughter in law in Saharanpur of Uttar Pradesh
{"_id":"5d5ebf568ebc3e6c1d62f166","slug":"father-in-law-murdered-of-daughter-in-law-in-saharanpur-of-uttar-pradesh","type":"story","status":"publish","title_hn":"\u092f\u0942\u092a\u0940: \u0938\u0938\u0941\u0930 \u0928\u0947 \u092c\u0939\u0942 \u0915\u094b \u0917\u0932\u093e \u0918\u094b\u0902\u091f\u0915\u0930 \u092e\u093e\u0930 \u0921\u093e\u0932\u093e, \u0939\u0924\u094d\u092f\u093e \u0938\u0947 \u092a\u0939\u0932\u0947 \u092e\u0939\u093f\u0932\u093e \u0928\u0947 \u092a\u0941\u0932\u093f\u0938 \u0915\u094b \u0915\u093f\u092f\u093e \u0925\u093e \u092b\u094b\u0928","category":{"title":"Crime","title_hn":"\u0915\u094d\u0930\u093e\u0907\u092e","slug":"crime"}}
न्यूज डेस्क, अमर उजाला, सहारनपुर Updated Fri, 23 Aug 2019 01:18 AM IST
सहारनपुर जनपद के बेहट थाना क्षेत्र में एक महिला ने पुलिस को फोन कर हत्या की आशंका जताई, पुलिस मौके पर भी पहुंची और उसके पति को हिरासत में लेकर थाने चली आई, लेकिन इसके बाद भी महिला की जान नहीं बची। पुलिस के जाने के बाद ससुर ने महिला की गला घोंटकर हत्या कर दी। महिला का काफी समय से अपने पति से विवाद चल रहा था और वह तीन माह बाद अपनी ससुराल पहुंची थी। पुलिस ने हत्यारोपी ससुर को गिरफ्तार कर लिया है।
मामला थाना क्षेत्र के गांव पिठौरी का है और मरने वाली महिला वंदना उर्फ राजेश (35) थी। महिला वंदना ने मरने से पहले बुधवार की रात यूपी-100 पुलिस को फोन करके जान बचाने की गुहार लगाई थी और कहा था कि उसका पति उसे मारने की कोशिश कर रहा है। पुलिस मौके पर पहुंची और उसके पति सुशील कुमार को हिरासत में लेकर कोतवाली ले आई।
कोतवाली प्रभारी निरीक्षक पवन चौधरी ने बताया महिला का पति रात से ही पुलिस की हिरासत में था। सुबह ही पुलिस को सूचना मिली की कि महिला की हत्या कर दी। पुलिस ने मृतका के भाई समय सिंह की तहरीर पर आरोपी ससुर पूर्व प्रधान मेहर चंद निवासी गांव पिठौरी के खिलाफ हत्या की रिपोर्ट दर्ज की। पुलिस ने आरोपी ससुर को गिरफ्तार किया।
वहीं भाई समय सिंह ने बताया कि वंदना की शादी 11 वर्ष पहले सुशील कुमार के साथ की थी। पिछले काफी समय से उसकी बहन और बहनोई के बीच विवाद चल रहा है। इसके चलते उसकी बहन तीन महीने से कहीं बाहर रह रही थी। बुधवार को वह फिर ससुराल आ गई। आरोप है कि रात में उसके ससुर ने उसकी गला घोंटकर हत्या कर दी।
murder in saharanpur murder news up police murder of woman यूपी पुलिस सहारनपुर मर्डर केस